Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 207/04)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ ΑΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: 77

1. Αρμόδια υπηρεσία του κράτους μέλους Ονομασία: Subdirección General de Sistemas de Calidad Diferenciada - Dirección General de Alimentación - Secretaría General de Agricultura y Alimentación del Ministerio de Agricultura, Pesca y Alimentación - España

Διεύθυνση: Paseo de la Infanta Isabel, 1, E-28014 Madrid

Τηλ. (34) 913 47 53 94

Φαξ (34) 913 47 54 10.

2. Αιτούσα ομάδα 2.1. Ονομασία: Comité interprofesional "Carne de vacuno del País Vasco o Euskal Okela"

2.2. Διεύθυνση: Torre Muntsaratz, Bo Muntsaratz, 17-A, E-48220 Abadiño (Bizkaia)

Τηλ. (34) 946 03 03 30

Φαξ (34) 946 06 39 53

2.3. Σύνθεση: Παραγωγός/μεταποιητής (x) Άλλος ( )

3. Τύπος του προϊόντος: Κατηγορία 1.1 - Νωπό βόειο κρέας

4. Περιγραφή των προδιαγραφών (σύναψη των όρων που προβλέπονται στο άρθρο 4 παράγραφος 2)

4.1. Ονομασία: "Carne de vacuno del País Vasco o Euskal Okela"

4.2. Περιγραφή: Νωπό βόειο κρέας που προέρχεται από ζώα των φυλών Pirenaica, Limousin, Pardo alpina, Blonda και από τις διασταυρώσεις τους, κυριαρχεί όμως η φυλή Pirenaica και οι διασταυρώσεις της από την οποία προέρχεται το 40 % τουλάχιστον των προστατευόμενων ζώων κατά τα τελευταία έτη.

Τα ζώα πρέπει να έχουν γεννηθεί, εκτραφεί και σφαγεί στο έδαφος της αυτόνομης κοινότητας της Χώρας των Βάσκων.

Ανάλογα με τον τύπο κρέατος που ορίζεται στην ονομασία πρέπει να παρουσιάζει τα ακόλουθα χαρακτηριστικά:

- "Txahala"-Μόσχος/δαμαλίδα: κρέας ζώων ηλικίας 8 έως 20 μηνών. Ελάχιστο βάρος 210 kg, για τα αρσενικά και 160 kg, για τα θηλυκά. Διάπλαση σφάγιων: S, E, U και R του συστήματος ταξινόμησης EUROPA. Κατάσταση πάχυνσης: τουλάχιστον "κατηγορία 2" σύμφωνα με το ισχύον πρότυπο ποιότητας. Χρώμα του κρέατος: από 2 (ροδόχρουν) έως 3,5 (κόκκινο).

- "Zaharra"-Ενήλικο βοοειδές: κρέας ζώου ηλικίας μεταξύ 21 και 84 μηνών. Ελάχιστο βάρος 275 kg. Διάπλαση των σφαγίων: S, E, U, R και O του συστήματος ταξινόμησης EUROPA. Κατάσταση πάχυνσης: τουλάχιστον "κατηγορία 3" σύμφωνα με το ισχύον πρότυπο ποιότητας. Χρώμα του κρέατος: από 3,5 (κόκκινο) έως 5 (σκούρο κόκκινο).

- "Idia"-Βόδι: κρέας αρσενικών ευνουχισμένων ζώων ηλικίας μεταξύ 21 και 59 μηνών. Ελάχιστο βάρος: 275 kg. Διάπλαση των σφαγίων: S, E, U, R και O του συστήματος ταξινόμησης EUROPA. Κατάσταση πάχυνσης: τουλάχιστον "κατηγορία 3" σύμφωνα με το ισχύον πρότυπο ποιότητας. Χρώμα του κρέατος: από 2,5 έως 4.

Επιπλέον για όλα τα σφάγια:

Η τιμή του pH, μετρούμενη στον επιμήκη ραχιαίο μυ 24 ώρες μετά τη σφαγή, πρέπει να είναι 6 ή μικρότερη. Η ωρίμανση των σφαγίων και των τεμαχίων κρέατος πρέπει να διαρκέσει 7 ημέρες.

4.3. Γεωγραφική ζώνη: Το προστατευόμενης ονομασίας κρέας παράγεται στο σύνολο της γεωγραφικής επικράτειας της αυτόνομης κοινότητας της Χώρας των Βάσκων η οποία περιλαμβάνει τις επαρχίες Gipuzkoa, Bizkaia και Alava.

4.4. Απόδειξη προέλευσης: Το κρέας προέρχεται από ζώα που έχουν γεννηθεί και εκτραφεί σε εκμεταλλεύσεις καταχωρημένες στα μητρώα της Euskal Okela οι οποίες ελέγχονται από τη Fundación Kalitatea Fundazioa. Η σφαγή των ζώων αυτών πρέπει να γίνεται σε σφαγεία της αυτόνομης κοινότητας της Χώρας των Βάσκων εγγεγραμμένα στα μητρώα της Euskal Okela. Τα ταξινομημένα και χαρακτηρισμένα ως κατάλληλα σφάγια ταυτοποιούνται. Η όλη διαδικασία, από την εκμετάλλευση μέχρι τον τελικό καταναλωτή, πρέπει να ελέγχεται, διασφαλίζοντας τη δυνατότητα εντοπισμού της προέλευσης του προϊόντος, σύμφωνα με τα προβλεπόμενα στις προδιαγραφές.

4.5. Μέθοδος παραγωγής: Τα καταχωρημένα ζώα εκτρέφονται με παραδοσιακές μεθόδους, λαμβάνοντας υπόψη τις συνθήκες που επηρεάζουν την υγεία και την καλή μεταχείρισή τους και αποδίδοντας ιδιαίτερη προσοχή στην τροφή που τους χορηγείται. Η διατροφή τους είναι φυσική: (νωπό χόρτο, ξηρό χόρτο, σανός και άχυρα) και κατά περίπτωση τους χορηγούνται εγκεκριμένα συμπληρώματα που ανταποκρίνονται στις προδιαγραφές.

Τα ζώα μεταφέρονται στα σφαγεία με εγκεκριμένα και ταξινομημένα οχήματα αποφεύγοντας κατά το δυνατόν τους παράγοντες που μπορούν να δημιουργήσουν στρες και να επηρεάσουν την ποιότητα του τελικού προϊόντος.

Όλες οι εργασίες που εκτελούνται στο σφαγείο (αφαίμαξη, τεμαχισμός, αερισμός, ωρίμανση και ταυτοποίηση) πρέπει να ανταποκρίνονται στις απαιτήσεις των προδιαγραφών.

4.6. Δεσμός: Οι φυλές που μπορούν να χρησιμοποιηθούν για την παραγωγή "Carne de vacuno del País Vasco o Euskal Okela" είναι οι ακόλουθες: Pirenaica, Pardo alpina, Limusín και Blonda. Η φυλή Pirenaica διακρίνεται ιδιαίτερα ως αυτόχθονη. Αφθονία ιστορικών πηγών μαρτυρεί την παρουσία βοοειδών της φυλής Pirenaico στη Χώρα των Βάσκων από τη νεολιθική εποχή. Η φυλή Pardo alpina διακρίνεται ως η πρώτη ξένη φυλή για την οποία γίνεται λόγος σε διάφορα κείμενα των μέσων του δέκατου ενάτου αιώνα, λόγω της αριστείας και της απόλυτης προσαρμογής της στο περιβάλλον. Οι φυλές Limousin και Blonda έχουν επιδείξει εκπληκτική ικανότητα προσαρμογής στη Χώρα των Βάσκων και δίνουν άριστα αποτελέσματα όπως προκύπτει από την αύξηση του αριθμού των ζώων στις απογραφές.

Η περιοχή παραγωγής και επεξεργασίας βρίσκεται στην αυτόνομη κοινότητα η οποία χαρακτηρίζεται ως ορεινή με κλίμα εύκρατο ατλαντικό και άφθονες βροχοπτώσεις (άνω των 1200 mm) που καθιστούν το ασβεστώδες έδαφος πλούσιο σε οργανικές ύλες. Οι συνθήκες αυτές είναι άριστες για τη δημιουργία βοσκοτόπων και χορτονομής.

Η κτηνοτροφία ήταν πολύ σημαντική τόσο από γεωγραφική όσο και από οικονομική άποψη στη Χώρα των Βάσκων. Ο τρόπος ζωής που συνδέεται με τις ποιμενικές δραστηριότητες είναι βαθιά ριζωμένος στην κοινωνία και έπαιξε σημαντικό ρόλο στη χορήγηση τίτλων ιδιοκτησίας (εκτάσεις της κοινότητας, facerías ... ) σύμφωνα με τον María Asun Urzainki "La ganadería en el País Vasco" 1985.

Ένα κύριο χαρακτηριστικό των εκμεταλλεύσεων εκτροφής βοοειδών στην αυτόνομη κοινότητα της Χώρας των Βάσκων είναι ότι παραδοσιακά βασίζεται στη χρήση ορεινών εκτάσεων της Κοινότητας για σχετικά μεγάλη περίοδο του έτους.

Η εξαιρετική ποιότητα των χορτονομών των βοσκοτόπων οφείλεται κυρίως στις ευνοϊκές κλιματικές συνθήκες και στις παραδοσιακές ποιμενικές δραστηριότητες.

Οι βοσκότοποι που βρίσκονται σε κοιλάδες είναι φυσικά μόνιμα λιβάδια που χαρακτηρίζονται από μεγάλη ποικιλία ειδών χόρτων. Στους ορεινούς βοσκότοπους κυριαρχούν ιδίως, τα είδη Agrostis και Festuca που εναλλάσσονται σε μικρότερο ή μεγαλύτερο βαθμό με θάμνους (Erica, Calluna).

Το ιδιαίτερο σύστημα παραγωγής κρέατος στη Χώρα των Βάσκων βασίζεται στην μετακίνηση των ζώων μεταξύ των κοιλάδων και των βουνών. Το εν λόγω παραδοσιακό σύστημα είναι πολύ σημαντικό δεδομένου ότι βασίζεται στην χρήση των φυσικών φυτικών πόρων, αφενός και επιτρέπει τη διατήρηση του φυσικού τοπίου και της υπαίθρου, αφετέρου.

Τα προστατευόμενης ονομασίας ζώα που μετακινούνται μεταξύ των διαφόρων βοσκοτόπων επωφελούνται τα μέγιστα από τους φυσικούς αυτούς πόρους, βόσκοντας στα βουνά το καλοκαίρι και στις πλαγιές το χειμώνα. Οι πρακτικές αυτές προσδίδουν στο κρέας με την προστατευόμενη ονομασία ειδικά χαρακτηριστικά που το καθιστούν γευστικό, χυμώδες και μαλακό και ως εκ τούτου ιδιαίτερα αρεστό στους καταναλωτές.

Όσον αφορά τη φήμη του βοείου κρέατος της Χώρας των Βάσκων ή Euskal Okela, αξίζει να σημειωθεί ότι σύμφωνα με μελέτη που διεξήγαγε η εταιρεία Bizilan το Μάρτιο του 2001 για να διαπιστώσει την άποψη του κοινού για το κρέας αυτό, το 96 % των Βάσκων γνωρίζει το συγκεκριμένο βόειο κρέας ενώ το 66,5 % αυτών το αγοράζει.

4.7. Δομή του ελέγχου: Ιδιωτικός οργανισμός εγκεκριμένος από την αρμόδια αρχή ο οποίος ανταποκρίνεται στο πρότυπο EN-45011 (Acreditado por ENAC).

Ονομασία: Fundación Kalitatea Fundazioa

Διεύθυνση: Torre Muntsaratz, Bo Muntsaratz, 17-A, E-48220 Abadiño (Bizkaia)

4.8. Σήμανση: Η ετικέτα πρέπει να περιλαμβάνει λογότυπο με την ένδειξη "Carne de Vacuno del País Vasco o Euskal Okela".

4.9. Εθνικές απαιτήσεις: Βασιλικό Διάταγμα 1643/1999, της 22ας Οκτωβρίου που διέπει τη διαδικασία για την υποβολή των αιτήσεων εγγραφής στο κοινοτικό μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων.

Αριθ. ΕΚ: ES/00175/00.12.13.

Ημερομηνία παραλαβής του φακέλου: 23 Ιουνίου 2003.